Karl Schwarzschild

Karl Schwarzschild (født 9. oktober 1873 i Frankfurt am Main, død 11. mai 1916 i Potsdam) var en tysk astronom og astrofysiker som har gitt navnet til Schwarzschildradiusen.

Schwarzschild, som alt som skoleelev forfattet arbeid om banebestemmelser, studerte i Strasbourg og München, og ble assistent ved Kuffner-Sternwarte i Wien-Ottakring i 1896, dosent i München i 1899, professor og disektør for observatoriet i Göttingen i 1901 samt direktør for det astrofysiske observatoriet ved Potsdam i 1909.

Schwarzschilds  arbeid berører såvel den praktiske som spesielt den teoretiske astronomien, astrofysikken og optikken. Under påvirkning av sin lærer i München, Hugo von Seeliger, egnet han seg med stor fremgang i teoretiske undersøkelser, som blant annet «Henri Poincarés teori for likevekt hos roterende hydrogenmasser» og «lysets trykk på små kuler og Svante Arrhenius' teori for komethalene», og med undersøkelser om temperaturfordelingene i et himmellegeme på grunn av strålingen. Dette inkluderer også hans skrifter om rommets kurvatur og om fiksstjernenes egenbevegelser, hvor han serenere kommer inn på Jacobus Kapteyns stjernedrifter. Han har også forfattet et arbeid om stjernenes fotografiske målte lysstyrke samt noen populære og praktiske arbeider, som for eksempel Über das System der Fixsterne (1909) og Tafeln zur astronomischen Ortsbestimmung im Luftballon bei Nacht (1909).

Referanser 

Tyske astronomer
Tyske fysikere
Tyske professorer
Personer fra Frankfurt am Main
Artikler i astronomiprosjektet